Document ID: /roh_data/filtered/fineweb-2-filterrobots_roh.jsonl.gz/51223

Tar l'administraziun chantunala dal Grischun gudognan las dunnas en media prest 3,9% damain ch'ils umens, quai mussa l'analisa da l'uffizi da persunal dal chantun. Quella sa basa sin cifras dal 2021 en in tool d'analisa da la Confederaziun.
Cunquai ch'il resultat sa chatta entaifer la limita da toleranza da las pajas da 5% na duvrassi tenor la lescha d'egualitad nagina ulteriura analisa. La regenza grischuna vul però tuttina reducir questa differenza tranter umens e dunnas uschia ch'i vegn fatg in'analisa detagliada per eruir il basegn d'agir concret.